stanford-oval/wikipedia huggingface dataset:
Erika Villaécija

| Mitalit> Maa:   Espanja.Naisten uinti.MM-kilpailut (lyhyt rata)  | Mitalit> Maa:   Espanja.Naisten uinti.MM-kilpailut (lyhyt rata)  | Mitalit> Maa:   Espanja.Naisten uinti.MM-kilpailut (lyhyt rata)  | Maa:   Espanja> Naisten uinti. |
| --- | --- | --- | --- |
|  Kultaa | Dubai 2010 | 800 m vapaauinti |  |
|  Pronssia | Manchester 2008 | 800 m vapaauinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Madrid 2004 | 800 m vapaauinti |  |
|  Kultaa | Madrid 2004 | 4x200 m vapaauinti |  |
|  Hopeaa | Berliini 2002 | 4×200 m vapaauinti |  |
|  Hopeaa | Eindhoven 2008 | 800 m vapaauinti |  |
|  Hopeaa | Eindhoven 2008 | 1 500 m vapaauinti |  |
|  Pronssia | Budapest 2010 | 1 500 m vapaauinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Kultaa | Dublin 2003 | 800 m vapaauinti |  |
|  Hopeaa | Debrecen 2007 | 800 m vapaauinti |  |
|  Hopeaa | Istanbul 2009 | 800 m vapaauinti |  |
|  Hopeaa | Szczecin 2011 | 800 m vapaauinti |  |
|  Pronssia | Wien 2004 | 400 m vapaauinti |  |
|  Pronssia | Wien 2004 | 800 m vapaauinti |  |
|  Pronssia | Helsinki 2006 | 800 m vapaauinti |  |
Erika Villaécija García (s. 2. kesäkuuta 1984 Barcelona) on espanjalainen uimari, joka edusti kotimaataan kesäolympialaisissa 2004 ja 2008. Ateenassa 2004 hän sijoittui viidenneksi 800 metrin vapaauinnissa.
Villaécija voitti Dubain lyhyen radan MM-kilpailuissa 2010 kultaa 800 metrin vapaauinnissa. Manchesterissa 2008 hän sai samassa lajissa pronssia. Hän on saavuttanut kuusi mitalia pitkän ja seitsemän mitalia lyhyen radan EM-kilpailuissa. Euroopan-mestaruuden hän on voittanut pitkällä radalla 800 metrin vapaauinnissa ja 4 x 200 metrin vapaauintiviestissä Madridissa 2004 sekä lyhyellä radalla 800 metrin vapaauinnissa Dublinissa 2003.
Atreidit

Atreidien sukukunta (m.kreik. Atreidai) käsittää kreikkalaisessa mytologiassa ensisijaisesti Atreuksen, Mykenen kuninkaan, kaksi poikaa – Agamemnonin ja Menelaoksen, jotka tunnetaan Homeroksen Iliaassa suurina sankareina. Laajemmassa yhteydessä atreidiksi voidaan kutsua kaikkia Atreuksesta periytyviä jälkipolvia.
Termillä atreidien kirous viitattiin atreidien sukukunnan jäseniä vainonneisiin onnettomiin kohtaloihin.
Erika Väliheikki

| Erika Väliheikki> Henkilötiedot |
| --- | --- |
Syntynyt: 24. toukokuuta 2002 (ikä 22)
Kansalaisuus:   Suomi
Pesäpalloilija
Aktiivisena:  2020-
Ulkopelipaikka:  kolmospolttaja
Sisäpelirooli:  etenijä
Seura:  Helsingin Roihu
Sarja:  Superpesis
Pelaajaura
Junioriseurat
2018-2019:  Tyrnävän Tempaus
Ammattilaisjoukkueet
2023-:  Helsingin Roihu
Erika Väliheikki (s. 24. toukokuuta 2002) on suomalainen pesäpalloilija. Väliheikki edustaa Superpesiksessä pelaavia Helsingin Roihuttaria. Hänen kasvattajaseuransa on Tyrnävän Tempaus.
Hän pelaa ulkokentällä kolmospolttajana ja sisäpelissä etenijänä. Väliheikki on pelannut 20 Superpesiksen runkosarjan ottelua. Näissä otteluissa hän on lyönyt yhden kunnarin ja yhden tavallisen juoksun, tuonut viisi juoksua ja kerännyt 45 kärkilyöntipistettä. Väliheikki on pelannut kuusi Superpesiksen alempien pudotuspelien ottelua. Näissä otteluissa hän on lyönyt yhden kunnarin ja yhden tavallisen juoksun, tuonut 13 juoksua ja kerännyt 28 kärkilyöntipistettä. Tilastot päivitetty kauden 2023 jälkeen.
Arttu Nevasaari

| Arttu Nevasaari> Henkilötiedot |
| --- | --- |
Syntynyt: 23. tammikuuta 2000 (ikä 24) Oulu, Suomi
Kansalaisuus:   Suomi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  83 kg
Seura
Seura:  Hokki
Sarja:  Mestis
Pelinumero:  9
Pelaajaura
Pääsarjaura:  2018–
Aik. seurat:  TPS (SML) Hermes (Mestis)
Arttu Eemil Juhani Nevasaari (s. 23. tammikuuta 2000 Oulu) on suomalainen jääkiekkoilija, joka edustaa Mestis-joukkue Kajaanin Hokkia. Hän on pelipaikaltaan oikea laitahyökkääjä. Nevasaari laukoo oikealta.
Ura > Maajoukkueura

| Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Mitalit> Maa:  Suomi.Miesten jääkiekko.Alle 18-v. MM-kilpailut  | Maa:  Suomi> Miesten jääkiekko. |
| --- | --- | --- | --- |
|  Kultaa | Venäjä 2018 | jääkiekko |  |
Nevasaari pelasi alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Nevasaari pelasi myös World U-17 Hockey Challengessa vuonna 2016, jolloin hän oli kahdella osumallaan Suomen paras maalintekijä Niklas Nordgrenin kanssa. Nevasaari pelasi myös nuorten olympialaissa, Lillehammerissa vuonna 2016, jolloin hän toimi Suomen varakapteenina. Yhteensä Nevasaari on pelannut 14 nuorten ja 40 poikien maaottelua.
Nevasaari valittiin Pohjola-leirin tähdistökentälliseen vuonna 2015.
Fania Baron

Fania Baron.
Fania Anisimovna Baron (ven. Фа́ня Ани́симовна Ба́рон, synt. Freida Greck, Yhdysvalloissa Fanny Grefenson, 1887 Vilna – 29. syyskuuta 1921 Moskova) oli venäläinen vallankumouksellinen anarkisti. Hän oli mukana anarkistisen liikkeen toiminnassa Yhdysvalloissa ja Neuvosto-Venäjällä, joutuen lopulta bolševikkien teloittamaksi Venäjän sisällissodan aikana 1921.
Elämä

Liettuanjuutalaiseen perheeseen syntyneen Baronin varhaisista vuosista ei juurikaan ole tietoa, mutta hän muutti Yhdysvaltoihin 1900-luvun alkuvuosina. Chicagossa asunut Baron osallistui anarkistisen liikkeen ja syndikalistisen ammattiliiton Industrial Workers of the Worldin toimintaan. Hän tutustui muun muassa maanpaossa olleeseen liettualaissyntyiseen anarkistiin Emma Goldmaniin ja tapasi myös tulevaan puolisonsa Aron Baronin, joka oli paennut Venäjältä vuonna 1912. Tammikuussa 1915 Baron joutui poliisin pahoinpitelemäksi ja pidättämäksi Lucy Parsonsin johtaman työttömien mielenosoituksen yhteydessä.
Fania ja Aron Baron palasivat Venäjälle vuonna 1917 helmikuun vallankumouksen jälkeen. Pariskunta vaikutti Ukrainassa, jossa he toimivat anarkistisessa Nabat-liikkeessa, ja olivat yhteistyössä Nestor Mahnon vallankumousarmeijan kanssa. Bolševikkien ryhtyessä vainoamaan myös anarkisteja, joutui Baron pidätetyksi Harkovassa järjestetyn anarkistisen konferenssin yhteydessä marraskuussa 1920. Häntä pidettiin Rjazanin vankilassa, jossa vangitut anarkistit menivät kansainvälistä huomiota herättäneeseen nälkälakkoon 1921. Myöhemmin heinäkuussa Baron onnistui pakenemaan piileskellen jonkin aikaa puolisonsa veljen luona Moskovassa, kunnes Tšeka pidätti hänet elokuun lopussa.
Baron sijoitettiin 12 muun anarkistin kanssa Tagankan vankilaan. Hänen lisäkseen joukossa olivat muun muassa Aron Baron, ukrainalainen anarkosyndikalisti Grigori Maksimov, teoreetikko Voline ja runoilija Lev Tsherni. Moskovassa kokoontuneen punaisen ammattiyhdistysinternationaalin Profinternin väliintulon ansiosta kymmenen vangituista vapautettiin ja karkotettiin maasta, mutta Baron ja Tsherni teloitettiin syyskuun lopussa. Aron Baron pysyi vangittuna ja kuoli lopulta Tagankassa 1940. Joidenkin väitteiden mukaan Fania Baron teloitettiin Leninin käskystä.
Erikhthonios

Erikhthonios (m.kreik. Έριχθόνιος, lat. Erichthonius) oli kreikkalaisessa mytologiassa kahden eri hallitsijan nimi:
Erikhthonios, Hefaistoksen ja Gaian poika, Ateenan myyttinen kuningas
Erikhthonios, Dardaroksen ja Bateian poika, Dardanian kuningas
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erikhthonios”, voi hakea sivunnimihaulla, laajalla sivunnimihaulla tai tekstihaulla.
Ersilio Tonini

Ersilio Tonini vuonna 2008.
Ersilio Tonini (20. heinäkuuta 1914 – 28. heinäkuuta 2013) oli italialainen roomalaiskatolinen arkkipiispa ja yksi kirkon kardinaaleista. Hänet vihittiin papiksi 18. huhtikuuta 1937 ja nimitettiin Macerata e Tolentinon hiippakunnan johtoon 28. huhtikuuta 1969. Piispaksi vihkiminen seurasi 2. kesäkuuta. Pääkonsekraattorina toimi Umberto Malchiodi, jota avustivat Agostino Casaroli ja Carlo Colombo.
Tonini sai 22. marraskuuta 1975 nimityksen Ravenna e Cervian (sittemmin Ravenna-Cervia) arkkipiispaksi. Hän jäi eläkkeelle 27. lokakuuta 1990. Hänet ylennettiin kardinaaliksi 26. marraskuuta 1994, jolloin hänet nimitettiin Santissimo Redentore a Valmelainan kardinaalipapiksi. Ikänsä takia hänellä ei kuitenkaan ollut äänioikeutta konklaaveissa.
Ershovin numero

Ershovin numero on tietotekniikassa optimointiin käytetty menetelmä minimoida rekisterien varaukset ilman ylimääräisiä lataus/tallennus operaatioita. Menetelmän käyttökohteisiin kuuluu kääntäjän tuottaman koodin arviointi ja kehittäminen.
Käsite on saanut nimensä Andrei Jeršovilta.
Astor (etunimi)

Astor on miehen etunimi. Se pohjautuu sukunimeen Astor, joka puolestaan perustuu lintuhaukkaa merkitsevään provensaalin sanaan astur. Astor-nimeä on tehnyt tunnetuksi varakas angloamerikkalainen suku.
Muodollisesti Astor muistuttaa vanhoja pohjoismaisia nimiä, joissa tavut As- (’jumala’, aasa) ja Tor- (Tor-jumala) ovat olleet tavallisia nimen osia. Ruotsissa varhaisin todiste Astor-etunimestä on vuodelta 1856, joten nimi on tullut siellä käyttöön vasta John Jacob Astorin (1763–1848) kuoleman jälkeen. Norjassa Astor-etunimeä on tavattu vuodesta 1885 alkaen.
Suomessa on Digi- ja väestötietoviraston mukaan tilastoitu vuoteen 2023 mennessä noin 70–80 Astor-nimistä miestä. Ruotsissa nimi on ollut huomattavasti yleisempi.
Nimipäivät

Astor-nimi lisättiin Ruotsin almanakkaan vuonna 1986. Aluksi nimipäivä oli 4. maaliskuuta, mutta vuodesta 1993 lähtien se oli 16. joulukuuta. Nimi poistettiin almanakasta vuonna 2001.
Tunnettuja Astoreja

Astor Piazzolla (1921–1992), argentiinalainen säveltäjä
Atqasuk

| Atqasuk |
| --- | --- |

 Koordinaatit: 70°28′40″N, 157°25′5″W 
Valtio:  Yhdysvallat
Osavaltio:  Alaska
Piirikunta:  North Slope
Pinta-ala:  
 – Kokonaispinta-ala:  109,7 km²
 – Josta vettä:  9,0 km² (8,22 %)
Väkiluku:  228
 – Väestötiheys:  2,3 as./km²
Aikavyöhyke:  UTC−9
Infobox OKVirheellinen NIMI-arvo: 
Atqasuk on kaupunki Pohjois-Alaskassa. Vuoden 2000 väestönlaskennassa Atqasukin asukasluku oli 228. Näistä 95 % edusti etnisesti Amerikan alkuperäiskansoja.
Kaupungin alueella sijaitsee Atqasuk Edward Burnell Sr. Memorial -lentokenttä, jonka yksi kiitotie palvelee keskimäärin 44:ää lentoa kuukaudessa.
Anssi Virkki

| Anssi Virkki> Henkilötiedot |
| --- | --- |
Syntynyt: 9. helmikuuta 1989 (ikä 35) Savonlinna, Suomi
Kansalaisuus:   Suomi
Jääkiekkoilija
Lempinimi:  Ana
Pelipaikka:  puolustaja
Maila:  vasen
Pituus:  189 cm
Paino:  95 kg
Pelaajaura
Pääsarjaura:  2011–2015
Seurat:  SaPKo (Mestis) Hokki (Mestis) KooKoo (Mestis) Pelicans (SML) TuTo (Mestis) Ässät (SML)
Anssi Virkki (s. 9. helmikuuta 1989 Savonlinna) on suomalainen entinen jääkiekkopuolustaja. Hän pelasi lähes koko uransa ajan Mestiksessä, jossa Virkki toimi joukkueensa kapteenina sekä Savonlinnan Pallokerhossa että TuTossa. Hän pelasi urallaan SM-liigaa yhteensä vain kolmen ottelun verran lyhyillä lainasopimuksilla Pelicansissa ja Porin Ässissä.
Pelityyli

Virkki tunnettiin pelityyliltään peruspuolustajana. Elite Prospects -sivuston mukaan hän oli vastuullinen, luotettava ja kokonaisvaltainen all around -puolustaja, jolla oli kokoa ja ulottuvuutta. Virkki ei varsinaisesti loistanut hyökkäyspäässä, vaikka hän oli myös kohtalaisen hyvä tekemään peliä ja tuomaan kiekkoa ylös. Virkki osasi käyttää isoa kokoaan hyväkseen, mutta hän käytti tästä huolimatta kuitenkin enemmän hyvää sijoittumista kuin fyysisyyttään. TuTon urheilutoimenjohtaja Elmo Aittola on maininnut Virkin vankaksi johtajaksi, joka toi sisua puolustukseen.
Arto Koskinen (muusikko)

Arto Tapio "Mamba" Koskinen (s. 20. maaliskuuta 1947 Karstula) on suomalainen säveltäjä, pianisti ja klavikordisti. 1960-luvulla hän soitti eri rock-yhtyeissä (The Five Yes, Jormas, Suomen Talvisota 1939–1940) ja kokeellisen musiikin kokoonpanoissa (M. A. Nummisen Sähkökvartetti, Viisi Vierasta Miestä). Vuodesta 1973 lähtien hän opiskeli klassista intialaista musiikkia Bharatiya Kala Kendra Collegessa New Delhissä ja suoritti siellä laulumusiikin diplomin vuonna 1977.
1970-luvun lopulla Koskinen perusti Middle Earth Band -nimisen yhtyeen, joka esitti hänen intialaisiin raagoihin pohjautuvia sävellyksiään. Tämä lähinnä jazzmuusikoista koostunut yhtye levytti vuonna 1980 LP:n nimeltä The Thoughtful Bride.
Koskisen toinen yhtye oli Karuna, jonka hän perusti yhdessä lyömäsoitintaiteilija Samppa Salmen kanssa. Yhtyeen albumi Space for Truth ilmestyi vuonna 1990.
1990-luvulla Koskinen tutki erityisesti barokkimusiikkia ja opiskeli sille ominaisia sävellystekniikoita, kuten kaanonia ja fuugaa. Tämän tuloksena syntynyt pianosävellyskokoelma sai nimekseen Fuga Indiana. Joonas Ahonen kantaesitti sen Helsingin Juhlaviikoilla 2003. Säveltäjän omana levytyksenä se julkaistiin vuonna 2005. Tässä teoksessa aasialainen melodiikka yhdistyy eurooppalaiseen polyfoniaan ja afrikkalais-amerikkalaiseen rytmiikkaan.
Koskisen ensimmäinen laulusarja Laulu suuresta kaipuusta sai kantaesityksensä vuonna 2010, laulusolistina Sanna Pietiäinen. Laulujen teksteinä on Rabindranath Tagoren, Jalaluddin Rumin, Juan Ramon Jimenezin ja Niilo Rauhalan runoja. Toinen laulusarja (2012) on sävelletty Saima Harmajan runoihin.
Levytyksiä

Middle Earth Band: The Thoughtful Bride (1980).
Karuna: Space for Truth (1990).
Arto Koskinen: Fuga Indiana (2005).
Arto Koskinen ja Sanna Pietiäinen: Laulu suuresta kaipuusta (2020).
Arto Koskinen: Shiva Nataraja (2022).
Aiheesta muualla

Arto Koskisen viralliset kotisivut artokoskinen.com. Viitattu 9.3.2022.
Komu, Eija: Arto Koskinen  - Johtotähtenä kauneus Someron kaupunginkirjasto. Viitattu 9.1.2013.
Mattsson, Ulla: Mies, joka etsii synteesiä Turun Sanomat. Viitattu 10.3.2022.
Hagelberg, Pertti: Arto Koskinen – säveltäjä, pianisti, klavikordisti waarin-vinkkeli.blogspot.com. Viitattu 10.3.2022.
Hagelberg, Pertti: Arto Koskinen – Laulu suuresta kaipuusta waarin-vinkkeli.blogspot.com. Viitattu 10.3.2022.
Virtanen, Markus: Someron kesässä soi kuolematon kevät. Suvi-Somero, 2012, s. 32-33.  Paikallislehti Somero.
Etiopiansinappi

| Etiopiansinappi |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Brassicales
Heimo::  Ristikukkaiskasvit Brassicaceae
Suku::  Kaalit Brassica
Laji::  carinata
Kaksiosainen nimi
 Brassica carinata  A. Braun  
Katso myös
   Etiopiansinappi Wikispeciesissä   Etiopiansinappi Commonsissa 
Infobox OKVirheellinen NIMI-arvo: 
Etiopiansinappi tai abessiniansinappi (Brassica carinata) on ristikukkaisten heimoon kuuluva kasvilaji. Etiopiansinappia esiintyy luontaisesti lähinnä Itä-Afrikassa päiväntasaajan seudulla, mutta sitä viljellään myös ainakin Uruguayssa biopolttoaineiden raaka-aineeksi.
Aiheesta muualla

UPM: Brassica carinata – tuottoisa talviviljelyn vaihtoehto
iNaturalist: Brassica carinata
UniProt: Taxonomy - Brassica carinata (Ethiopian mustard) (Abyssinian cabbage) (englanniksi)
Plant list: Brassica carinata (englanniksi)
Centre for Agriculture and Biosciences International (CABI):  Brassica carinata (African cabbage) (englanniksi)
Erskine

Erskine voi tarkoittaa seuraavia:
Erskine, kaupunki Skotlannissa
Erskine, yhdysvaltalainen 1927–1930 valmistettu automerkki
Erskine, sukunimenä:
Carl Erskine (1926–2024), yhdysvaltalainen baseballpelaaja ja kirjailija
Joe Erskine (1934–1990), walesilainen nyrkkeilijä
John Erskine (s. 1980), kanadalainen jääkiekkoilija
Kenneth Erskine (s. 1962), brittiläinen sarjamurhaaja
Peter Erskine (s. 1954), yhdysvaltalainen jazzrumpali ja -säveltäjä,
Ralph Erskine (1914–2005), brittiläis-ruotsalainen arkkitehti
Scott Erskine (1963–2020), yhdysvaltalainen sarjamurhaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erskine”, voi hakea sivunnimihaulla, laajalla sivunnimihaulla tai tekstihaulla.
Fanikunta

Fanikunta eli fandom on jonkin tietyn asian, kuten kirjan, televisiosarjan tai urheilujoukkueen, kannattajista tai siitä pitävistä henkilöistä muodostuva yhteisö tai ryhmä. Tietyn asian fanikuntaan kuuluvat henkilöt voivat fanituksen kohteena olevan asian seuraamisen lisäksi esimerkiksi kirjoittaa (fanitarinat eli fanifiktiot, engl. fanfiction), piirtää tai tehdä videoita fanituksen kohteeseen liittyen. Fanikunnalla voi olla erilaajuisia tapaamisia, joissa tavataan muita samaan fanikuntaan kuuluvia ihmisiä. Tapaamiset voivat vaihdella kokoluokaltaan muutamien samassa kaupungissa asuvan henkilön tapaamisesta suureen tapahtumaan, kuten coniin, jonne saapuu osallistujia eri puolilta maailmaa. Samaan fanikuntaan kuuluvien henkilöiden yhteydenpito on nykyaikana yksinkertaista Internetissä, jossa fanikunnalla voi olla yksi tai useampia omia keskustelufoorumeita. Internet, sosiaalinen media sekä suoratoistopalvelut ovat luoneet faniyhteisölle nykyaikaisen kasvualustan.  Jotkut tiettyyn fanikuntaan kuuluvat henkilöt keräilevät fanituksen kohteena olevaan asiaan liittyviä tavaroita tai esineitä.
Fanikunnan ominaisuuksia

Fanikunnissa ei ole yleisesti johtajaa. Ne voivat haarautua eri alajaostoihin, kuten jalkapallojoukkueiden fanit, kansainväliset fanikunnat sekä maan tai kaupungin sisäiset fanikunnat. Fanikunnalla ja sen jäsenillä voi olla oma nimi - tämä on yleistä etenkin musiikkimaailmassa. Fanikunnan piirteisiin vaikuttavat monet tekijät, kuten fanien affektiivisuus, toiminta, sosiaalisuus sekä yhteisö, fani-identiteetti ja faniuden kytkeytyminen populaarikulttuuriin. Fanikuntaa voi määritellä myös sukupuoli.
Affektiivisuus tarkoittaa yleistä mieltymystä. Lawrence Grossberg määrittää faniksi henkilön, joka on tehnyt affektiivisen sijoituksen hänelle tärkeään asiaan. Myös Henry Jenkinsin viittaa affektiivisuuteen. Affektiiviset kohtaamiset ovat keskeisiä yhteisöön liittoutumisen kannalta ja ylipäätään fanin ja fanikunnan identifioitumisen kannalta, sillä se määrittää sen, kenen kaltainen henkilö haluaa olla.
Henry Jenkinsin faniteoriassa osallisuus on läsnä. Fanikunnassa kokeneemmat fanit siirtävät tietojaan ja taitojaan aloittelijoille, eli fanikunnissa tapahtuu niin sanottua epävirallista mentorointia. Fanikunnissa jäsenet uskovat, että heidän osallisuudellaan on merkitystä sekä he tuntevat keskenään yhteenkuuluvuutta.  Fani ei ole vain esimerkiksi sarjaa katsova, vaan hän hankkii tietoa fanituksensa kohteesta.  Tällaista tietoa fani voi hakea juuri fanikunnasta epävirallisen mentoroinnin avulla. Lisäksi fanikuntaan kuuluminen voi vahvistaa identiteettiä. Jenkins (1992) peräänkuuluttaa faniyhteisön merkitystä fani-identiteetin omaksumisessa. Faniuteen liittyy siis kollektiivisen identiteetin omaksumista sekä liittoutumista yhteen muiden fanien kanssa.
Erilaisia fanikuntia

Justin Bieber – belieberit
One Direction – directionerit
Armitage Hux

| Armitage Hux |
| --- | --- |
Luoja(t):   Lawrence Kasdan  J. J. Abrams  Michael Arndt 
Näyttelijä(t):  Näyttelijät: Domhnall Gleeson Ääninäyttelijät: Domhnall Gleeson (Resistance kausi 1) Ben Prendergast (Resistance kausi 2)
Ensi- esiintyminen:  Star Wars: The Force Awakens (2015)
Henkilötiedot
Koko nimi:  Armitage Hux
Ammatti:  Ensimmäisen ritarikunnan kenraali
Sukupuoli:  mies
Kotipaikka:  Arkanis
Suhteet
Vanhemmat:  Brendol Hux (isä)
Infobox OKVirheellinen NIMI-arvo: 
Kenraali Armitage Hux on kuvitteellinen hahmo Tähtien sota -elokuvissa. Hän esiintyy ensimmäistä kertaa vuoden 2015 elokuvassa Star Wars: The Force Awakens, jossa häntä esittää Domhnall Gleeson. Hän on Ensimmäisen ritarikunnan armoton komentaja, joka kilpailee Kylo Renin kanssa yksinvaltias Snoken suosiosta.
Hahmo

Hux syntyi planeetta Arkaniksella isänsä, Galaktisen Imperiumin komendantti Brendol Huxin, suhteesta keittiötyöläiseen. Hux vietti nuoruutensa isänsä koulutuksessa Arkanikselle perustetussa Imperiumin akatemiassa ja heidät pelastettiin sieltä, kun Uusi tasavalta perustettiin galaktisen sisällissodan päätyttyä. Kun suurin osa Imperiumin virkamiehistä allekirjoitti Jakkun taistelun jälkeen aseistariisuntasopimuksen Uuden tasavallan kanssa, Hux ja hänen isänsä vetäytyivät muutaman muun Imperiumin edustajan kanssa galaksin tuntemattomille lohkoille. Nämä Imperiumin jäänteet muodostivat Ensimmäisen ritarikunnan ja noustessaan sen kenraaliksi Hux hyödynsi isänsä opetuksia omissa johtamismetodeissaan. Hänen johdollaan Ensimmäinen ritarikunta nousi Uuden tasavallan uskoista huolimatta vaikuttavaksi sotilasvallaksi ja Hux odotti kovasti saavansa käyttää johtamansa Tähdentappajatukikohdan asetta Uutta tasavaltaa vastaan.
Esiintymiset > The Force Awakens

Star Wars: The Force Awakensin alussa Hux oli mukana Ensimmäisen ritarikunnan tehtävässä löytää Jakkulta puuttuva osa kartasta, joka johdattaisi Luke Skywalkerin, viimeisen jedin, olinpaikkaan. Hux jäi pitämään komentoa tähtihävittäjä Finalizerille, kun Kylo Ren ja kapteeni Phasma vangitsivat Poe Dameronin ja saivat tietää kartan olevan piilotettu astromekaanikkodroidiin BB-8. Tämän jälkeen Hux lähetti joukkoja Jakkulle etsimään karttaa. Estääkseen jedien paluun ja vaarantaakseen kenraali Leia Organan johtaman Vastarinnan aseman, Snoke antoi Huxille luvan käyttää Tähdentappajatukikohdan asetta tuhotakseen Hosnianin aurinkokunnan, jossa Uuden tasavallan senaatti toimi. Kun Tasavalta ei ollut enää tukemassa Vastarintaa, Hux valmistautui lataamaan aseen käytettäväksi Ileeniumin aurinkokuntaan, jossa sijaitsevalla D’Qar-planeetalla Vastarinnan tukikohta sijaitsi. Mutta ennen kuin asetta ehdittiin käyttää, Han Solo, Chewbacca, entinen iskusotilas Finn ja romunkerääjä Rey tuhosivat asetta suojaavan kilven, Vastarinnan lentäjien tuhotessa aseen Poe Dameronin johdolla. Tukikohdan tuhoutuminen pakotti Huxin evakuoimaan planeetan, mutta hän sai myös Snokelta käskyn pelastaa haavoittunut Kylo Ren.
Esiintymiset > The Last Jedi

Elokuvassa Star Wars: The Last Jedi Hux osallistui hyökkäyksiin ja takaa-ajoon Vastarinnan joukkoja vastaan. Hän saa myös viestin Poe Dameronilta, joka ärsyttää häntä ja teeskentelee, ettei kuule Huxin omia viestejä. Huxin joukot menettävät Mandator IV -luokan tähtitaistelulaiva Fulminatrixin, mutta onnistuvat tuhoamaan kaikki Vastarinnan SF-17 -pommittajat. Seuratessaan Vastarinnan jäljellä olevia aluksia, Hux joukkoineen onnistuu tuhoamaan ne, tietämättä aluksi, että komentoalus Raddus evakuoitiin pienemmillä aluksilla. Vasta Finnin ja Rose Ticon soluttautumisen paljastuminen sekä koodinmurtaja DJ:n antamat tiedot saavat Huxin tajuamaan Vastarinnan aikeet ja ottamaan evakuointialukset tähtäimeensä. Myöhemmin hän saapuu Snoken valtaistuinsaliin ja huomaa tämän olevan tapettu. Hän vastustaa Kylo Renin julistautumista uudeksi yksinvaltiaaksi, kunnes Kylo uhkaa Voimaa käyttäen tukehduttaa hänet. Kun Kylo käskee AT-M6 -kävelijöiden tulittaa Craitille ilmestynyttä Luke Skywalkeria (joka paljastui myöhemmin pelkäksi Voiman kautta lähetetyksi kuvajaiseksi), Hux yrittää neuvoa häntä keskittymään Vastarinnan tuhoamiseen, mutta Kylo vain tyrmää hänet tajuttomaksi.
Esiintymiset > The Rise of Skywalker

Elokuvassa Star Wars: The Rise of Skywalker Hux oli alkanut menettää kunnioitustaan muiden Ensimmäisen ritarikunnan upseereiden silmissä, Kylo Renin aistiessa hänen epävarmuuden tunteensa ja liittokenraali Enric Pryden muistuessa häntä Tähdentappajatukikohdan tuhosta. Hux oli päättänyt ryhtyä vakoojaksi ja välitti henkilöllisyyttään paljastamatta Booliolle tiedon siitä, että keisari Palpatine oli palannut kuolleista, Boolion itse välittäessä tämän tiedon Finnille, Poe Dameronille, Chewbaccalle, R2-D2:lle ja Klaudille. Kun Finn, Poe Dameron ja C-3PO pelastavat Chewbaccan ritarikunnan Kijimille saapuneelta tähtihävittäjältä, Hux paljastaa heille olevansa vakooja, koska halusi nähdä Kylon häviävän. Estääkseen paljastumisensa Hux pyytää Finniä ampumaan häntä olkapäähän, mutta Finn ampuukin jalkaan. Kun Hux yrittää teeskennellä muille ritarikunnan upseereille yrittäneensä estää paon, Pryde näkee hänen valheidensa läpi ja ampuu hänet.
Aiheesta muualla

Kenraali Hux StarWars.comissa (englanniksi)
Armitage Hux Wookieepediassa (englanniksi)
Armitage Hux Jedipediassa